कितनी सरकारें आईं और चली गईं। सीबीआई जैसे काम करती थी, करती है और करती रहेगी। किसी भी सरकार की मंशा उसके सुधार में नहीं है। सब उसका उपयोग और एक हद तक दुरूपयोग करते रहे हैं। हर राजनीतिक दौर में एक दबाव में यह सन्गठन काम करता रहा है। 1984 में सीबीआई ने जब जगदीश टाइटलर दाग धोये थे के तब भी बहुत से लोगों ने उस पर अंगुली उठाई। मुलायम सिंह और मायावती के विरुद्ध आय से अधिक संपत्ति के मामलों में भी सीबीआई ने लीपापोती की जिससे ये दोनों नेता कानून की पकड़ से बच गए। बोफोर्स तोप की खरीद में भी सीबीआई की निष्पक्षता पर सवाल उठे। जो भी दल सत्ता में रहा उसने सीबीआइ का दुरुपयोग किया। एक सत्तारूढ़ पार्टी के वरिष्ठ नेता ने तो खुलेआम विरोधियों को धमकाते हुए कहा था कि हमारे पास सीबीआई है। कारण साफ़ है यह तोता अपने स्वर ही नहीं रंग भी बदलता है। सीबीआई की इस फितरत [गिरगिटी प्रवृति] के पीछे का मुख्य कारण खुद का जमीर न होना है। राजनीतिक दलों की कभी भी इसमें बदलाव की मंशा ही नहीं दिखी।